สวัสดีครับคุณ ครั้งก่อนที่ผมเคยถามคุณ ผมขับมอไซผ่านสุนัขและเข้าไปไกล้มากแต่ไม่ได้แตะ เลยไม่รู้ว่าแผลที่เป็นสะเก็ด ไปโดนน้ำลายของสุนัขหรือป่าว แต่ผมฉีดวัคซีนครบ 4 เข็ม ไปเมื่อวันที่ 18 มกราคม คุณบอกว่าป้องกันได้ใช่ไหมครับ แต่เมื่อวันผมรู้สึกคันที่แผลครับ พอลองเกาก็เป็นตุ่ม เหมือนตุ่มยุงกัด เหมือนผื่น อยากทราบว่านี่เป็นอาการของ พิษสุนัขบ้า หรือป่าวครับ ปกติผมเป็นคนขาแห้งแตกครับ แล้วช่วงนี้ผมก็เอาสบู่ถูตรงที่บริเวณแผลบ่อยๆ เพราะกลัวเชื้อโรคเข้าไปครับ มันคันเพราะอะไรหรอครับ ผมจะเป็นอะไรไหมครับ ผมกังวลมากครับ😭
สวัสดีค่ะ อาการคันบริเวณแผลที่มีสะเก็ด มีตุ่มเหมือนยุงกัด ดังกล่าวมานั้น อาจจะเป็นอาการที่เกิดขึ้นได้เป็นปกติของแผลที่กำลังตกสะเก็ด และตุ่มยุงกัดนั้นก็อาจจะเป็นตุ่มจากการระคายเคืองที่ผิวหนัง ตุ่มผื่นแพ้ที่ผิวหนัง ตุ่มจากการถูกแมลงสัตว์กัดต่อย ซึ่งไม่ได้เป็นอาการที่บ่งบอกถึงการติดโรคพิษสุนัขบ้าแต่อย่างใดแต่หากแผลนั้นเป็นแผลแดงใหญ่ ปวด บวม ลุกลาม มีเลือดหรือน้ำหนองไหลจากแผล อาจบ่งบอกถึงการติดเชื้อแบคทีเรียที่บริเวณแผลได้ ควรไปพบแพทย์เพื่อตรวจเพิ่มเติมการดูแลแผล ถ้าเป็นแผลถลอกที่แผลปิดดีแล้ว ใช้น้ำเปล่าสะอาดล้างภายนอก ไม่ไปแกะเกา ไม่เอาน้ำสบู่ไปถูเองแรงๆ ถ้ายังเป็นแผลเปิด เห็นเลือดซิบ ให้ใช้น้ำเกลือทางการแพทย์ชุบทำความสะอาดล้างเช้าเย็น และใช้ผ้าสะอาดปิดเอาไว้